Ma yella d tseleḍt n tiremt n tsiwelt deg wungal “Askuti” nufa-d d akken amaru yettruḥu gar ukuẓ n tiram n tsiwelt yemgaraden i as-yettakken udem iwulmen i teḥkayt , ad d-nezwir s tsiwelt teggra ɣef teḥkayt , aswir-agi d aswir id-nufa s waṭas deg yiḍrisen n wugal “Askuti” iḥekka-d ɣef yineḍruyen umbeɛd mi ḍran , iḥekku-d ɣef wayen iɛeddan d wayen iḥuzzen iwudam , tis snat amsawal yessexleḍ gar wayen yellan lawan-nni d wayen iɛeddan , deg ṣṣenfagi ad d-naf snat n tiram n tsiwelt meyexlaḍent , tis kraḍ tasiwelt tedda d teḥkayt , ad d-naf deg-s amsawal iḥekku-d ineḍruyen di lawan-nni mi d-ḍarrunt tedyanin aswir-agi ur yugit ara s waṭas , tis ukuẓ , tasiwelt tezwar ɣef teḥkayt , aswir-agi , ur yelli ara s waṭas deg wungal “Askuti” acku mačči dayen sexdamen s waṭas yimaruyen deg tewsatin n tsekla ycban ungal ladɣa ungal “Askuti” , d win yebnan ɣef yisental n tillawt , acku ṣṣenf-agi yettban-aɣ-d deg wayen yerzan tirga n yiwudam neɣ ayen ssaramen .